b'\n_START_ARTICLE_\nToivon neitsyt\n_START_PARAGRAPH_\nToivon neitsyt tarkoittaa kertomusta Neitsyt Marian ilmestymisest\xc3\xa4 Ranskan Pontmainissa 17. tammikuuta 1871. _NEWLINE_Saksan-Ranskan sodan 1870\xe2\x80\x931871 p\xc3\xa4\xc3\xa4ttyess\xc3\xa4 koettiin Ranskassa Pyh\xc3\xa4n ja autuaimman Neitsyt Marian ilmestys, jonka huomasi aluksi Barbadette perheen vanhemmat ja kaksi kolmesta lapsesta. My\xc3\xb6hemmin paikalle ker\xc3\xa4\xc3\xa4ntyi kyl\xc3\xa4n v\xc3\xa4ki ja pappeja kaukaakin. Ilmestys oli taivaalle ilmestynyt naishahmo, jolla oli sininen asu kenki\xc3\xa4 my\xc3\xb6ten. Asussa oli kullan v\xc3\xa4risi\xc3\xa4 t\xc3\xa4hti\xc3\xa4. Hahmolla oli my\xc3\xb6s kruunu, jonka alaosassa oli musta nauha. Ilmestyksen on roomalaiskatolinen kirkko dokumentoinut hyvin tarkasti, ja siit\xc3\xa4 on tehty useita havainnollisia kuvituksia._NEWLINE_Ilmestys ei j\xc3\xa4\xc3\xa4nyt pelk\xc3\xa4st\xc3\xa4\xc3\xa4n vertauskuvalliseksi, vaan siihen liittyi molemminpuolista keskustelua, rukouksia, lauluja, kirjoitettua teksti\xc3\xa4 ja tunteita, joista on tarkkoja selostuksia roomalais-katolisen kirkon dokumenteissa. Yksi sanomista kuului n\xc3\xa4in: Mutta pyyd\xc3\xa4n teit\xc3\xa4, rukoilkaa, minun lapseni, Jumala tulee pian kuulemaan teid\xc3\xa4n rukouksianne, Minun poikani, Minun poikani on odottamassa teit\xc3\xa4._NEWLINE_Ilmestys on vaikuttanut kirkkotaiteeseen, ja siit\xc3\xa4 on syntynyt uusi Neitsyt Marian tyyppi, jolla on kokosininen puku kenki\xc3\xa4 my\xc3\xb6ten ja puvussa kultaisia t\xc3\xa4hti\xc3\xa4. Lis\xc3\xa4ksi ilmestyksell\xc3\xa4 on paikallista merkityst\xc3\xa4, sill\xc3\xa4 ilmestyspaikkakunnalla k\xc3\xa4y vuosittain noin 200\xc2\xa0000 paikallista matkailijaa. Ulkomaalaisia k\xc3\xa4y l\xc3\xa4hinn\xc3\xa4 Saksasta. Kanadassa on nimetty yksi kyl\xc3\xa4 ilmestyksen mukaan: Notre-Dame-de-Pontmain, Quebec. Roomalais-katoliseen kirkon sis\xc3\xa4isiin asioihin ilmestyksell\xc3\xa4 on my\xc3\xb6s ollut vaikutusta, sill\xc3\xa4 kirkko pit\xc3\xa4\xc3\xa4 ilmestyksi\xc3\xa4 suuressa arvossa.'